સુરતના ગોડાદરા વિસ્તારમાં રહેતી એક સાડાત્રણ વર્ષની માસુમ બાળકી પર બળાત્કાર કરીને તેની હત્યા કરી ફરાર થઇ ગયેલા અનિલ યાદવને સુરત પોલીસની ટીમે બિહારથી પકડી લીધો હતો અને રવિવારે રાત્રે આરોપીને સુરત લવાયો હતો. સુરત પોલીસની ટીમે બિહારની કોર્ટમાંથી 4 દિવસના ટ્રાન્સિસ્ટ વોરંટ મેળવ્યા હતા. આરોપી અનિલ યાદવને સોમવારે સાંજે પોલીસે સુરતની કોર્ટમાં રજૂ કર્યો હતો.પોલીસે રિમાન્ડ માટેના 9 મુદ્દા રજૂ કરીને 10 દિવસના રિમાન્ડ માંગ્યા હતા. કોર્ટે 8 દિવસના રિમાન્ડ મંજૂર કર્યા હતા.